CELEX: 32014D0160
Language: sk
Date: 2014-03-20 00:00:00
Title: 2014/160/EÚ: Vykonávacie rozhodnutie Komisie z  20. marca 2014 , ktorým sa zrušujú zoznamy podnikov tretích krajín, z ktorých sú členské štáty oprávnené dovážať niektoré produkty živočíšneho pôvodu, prijaté na základe rozhodnutie Rady 95/408/ES [oznámené pod číslom C(2014) 1742]  Text s významom pre EHP

22.3.2014   
            
            
               SK
            
            
               Úradný vestník Európskej únie
            
            
               L 87/104
            
         
      VYKONÁVACIE ROZHODNUTIE KOMISIE
   
   z 20. marca 2014,
   ktorým sa zrušujú zoznamy podnikov tretích krajín, z ktorých sú členské štáty oprávnené dovážať niektoré produkty živočíšneho pôvodu, prijaté na základe rozhodnutie Rady 95/408/ES
   [oznámené pod číslom C(2014) 1742]
   (Text s významom pre EHP)
   (2014/160/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (1), a najmä na jeho článok 16,
   keďže:
   
               (1)
            
            
               Smernicou Európskeho parlamentu a Rady 2004/41/ES (2) sa zmenilo rozhodnutie Rady 95/408/ES (3) a stanovilo, že predbežné zoznamy podnikov tretích krajín vypracované v súlade s rozhodnutím 95/408/ES by sa mali naďalej uplatňovať mutatis mutandis do prijatia potrebných ustanovení na základe nariadenia Európskeho parlamentu a Rady (ES) č. 852/2004 (4), nariadenia Európskeho parlamentu a Rady (ES) č. 853/2004 (5), nariadenia (ES) č. 854/2004 alebo smernice Rady 2002/99/ES (6). Toto rozhodnutie sa uplatňovalo do dátumu uplatňovania nariadenia (ES) č. 852/2004, nariadenia (ES) č. 853/2004 a nariadenia (ES) č. 854/2004, a to do 1. januára 2006.
            
         
               (2)
            
            
               Zoznamy podnikov tretích krajín, z ktorých sú členské štáty oprávnené dovážať niektoré produkty živočíšneho pôvodu, ktoré boli prijaté na základe rozhodnutia 95/408/ES, naďalej existujú.
            
         
               (3)
            
            
               V článku 12 nariadenia (ES) č. 854/2004 sa ustanovuje postup na vypracovanie a aktualizovanie zoznamu podnikov, z ktorých je dovoz určitých produktov živočíšneho pôvodu povolený. Na základe ustanovení tohto článku, najmä odseku 5, v ktorom sa uvádza, že Komisia musí zabezpečiť sprístupnenie aktuálnych verzií všetkých zoznamov verejnosti, sú zoznamy podnikov, z ktorých sú členské štáty oprávnené dovážať niektoré produkty živočíšneho pôvodu určené na ľudskú spotrebu, uverejnené na webovej stránke Európskej komisie (7).
            
         
               (4)
            
            
               V záujme jednoznačnosti právnych predpisov Únie a vzhľadom na vypracovanie zoznamov podnikov tretích krajín, z ktorých je dovoz niektorých produktov živočíšneho pôvodu povolený, bývalé zoznamy prijaté na základe rozhodnutia Rady 95/408/ES sa stali zastaranými, a preto ich treba z dôvodov právnej istoty formálne zrušiť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutia Komisie uvedené v prílohe sa týmto zrušujú.
   Článok 2
   Toto rozhodnutie je určené členským štátom.
   
      V Bruseli 20. marca 2014
      
         
            Za Komisiu
         
         Tonio BORG
         
         
            člen Komisie
         
      
   
   
      (1)  Ú. v. EÚ L 139, 30.4.2004, s. 206.
   
      (2)  Smernica Európskeho parlamentu a Rady 2004/41/ES z 21. apríla 2004, ktorou sa zrušujú určité smernice týkajúce sa hygieny potravín a zdravotných podmienok výroby a uvádzania určitých produktov živočíšneho pôvodu určených pre ľudskú spotrebu na trh a ktorou sa menia a dopĺňajú smernice Rady 89/662/EHS a 92/118/EHS a rozhodnutie Rady 95/408/ES (Ú. v. EÚ L 157, 30.4.2004, s. 33).
   
      (3)  Rozhodnutie Komisie 95/408/ES z 22. júna 1995 o podmienkach pre vypracovanie, na dočasné obdobie, predbežných zoznamov podnikov tretích krajín, z ktorých sú členské štáty oprávnené dovážať niektoré výrobky živočíšneho pôvodu, rybie produkty alebo živé lastúrniky (Ú. v. ES L 243, 11.10.1995, s. 17).
   
      (4)  Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004, s. 1).
   
      (5)  Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).
   
      (6)  Smernica Rady 2002/99/ES zo 16. decembra 2002 ustanovujúca pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (Ú. v. ES L 18, 23.1.2003, s. 11).
   
      (7)  https://webgate.ec.europa.eu/sanco/traces/output/non_eu_listsPerCountry_sk.htm
   
      PRÍLOHA
      Rozhodnutie Komisie 81/91/EHS (1)
      
      Rozhodnutie Komisie 81/92/EHS (2)
      
      Rozhodnutie Komisie 81/713/EHS (3)
      
      Rozhodnutie Komisie 82/913/EHS (4)
      
      Rozhodnutie Komisie 83/384/EHS (5)
      
      Rozhodnutie Komisie 83/402/EHS (6)
      
      Rozhodnutie Komisie 83/423/EHS (7)
      
      Rozhodnutie Komisie 84/24/EHS (8)
      
      Rozhodnutie Komisie 85/539/EHS (9)
      
      Rozhodnutie Komisie 86/65/EHS (10)
      
      Rozhodnutie Komisie 86/414/EHS (11)
      
      Rozhodnutie Komisie 86/473/EHS (12)
      
      Rozhodnutie Komisie 87/119/EHS (13)
      
      Rozhodnutie Komisie 87/124/EHS (14)
      
      Rozhodnutie Komisie 87/257/EHS (15)
      
      Rozhodnutie Komisie 87/258/EHS (16)
      
      Rozhodnutie Komisie 87/424/EHS (17)
      
      Rozhodnutie Komisie K(89) 1686 (18)
      
      Rozhodnutie Komisie 90/165/EHS (19)
      
      Rozhodnutie Komisie 90/432/EHS (20)
      
      Rozhodnutie Komisie 93/26/EHS (21)
      
      Rozhodnutie Komisie 94/40/ES (22)
      
      Rozhodnutie Komisie 94/465/ES (23)
      
      Rozhodnutie Komisie 95/45/ES (24)
      
      Rozhodnutie Komisie 95/427/ES (25)
      
      Rozhodnutie Komisie K(95) 2899 (26)
      
      Rozhodnutie Komisie 97/4/ES (27)
      
      Rozhodnutie Komisie 97/252/ES (28)
      
      Rozhodnutie Komisie 97/365/ES (29)
      
      Rozhodnutie Komisie 97/467/ES (30)
      
      Rozhodnutie Komisie 97/468/ES (31)
      
      Rozhodnutie Komisie 97/569/ES (32)
      
      Rozhodnutie Komisie 98/8/ES (33)
      
      Rozhodnutie Komisie 98/10/ES (34)
      
      Rozhodnutie Komisie 1999/120/ES (35)
      
      Rozhodnutie Komisie 1999/710/ES (36)
      
      Rozhodnutie Komisie 2001/556/ES (37)
      
      Rozhodnutie Komisie 2002/987/ES (38)
      
      Rozhodnutie Komisie 2003/689/ES (39)
      
      Rozhodnutie Komisie 2004/229/ES (40)
      
      Rozhodnutie Komisie 2004/628/ES (41)
      
      
         (1)  Rozhodnutie Komisie 81/91/EHS z 30. januára 1981 o zozname prevádzkarní v Argentínskej republike schválených na účely dovozu čerstvého hovädzieho, teľacieho a ovčieho mäsa aj mäsa domácich nepárnokopytníkov do Spoločenstva (Ú. v. ES L 58, 5.3.1981, s. 39).
      
         (2)  Rozhodnutie Komisie 81/92/EHS z 30. januára 1981 o zozname prevádzkarní v Uruguaji schválených na účely dovozu čerstvého hovädzieho, teľacieho, ovčieho mäsa a mäsa domácich nepárnokopytníkov do Spoločenstva (Ú. v. ES L 58, 5.3.1981, s. 43).
      
         (3)  Rozhodnutie Komisie 81/713/EHS z 28. júla 1981 o zozname prevádzkarní v Brazílskej federatívnej republike schválených na účely dovozu čerstvého hovädzieho a teľacieho mäsa domácich nepárnokopytníkov do Spoločenstva (Ú. v. ES L 257, 10.9.1981, s. 28).
      
         (4)  Rozhodnutie Komisie 82/913/EHS zo 16. decembra 1982 ustanovujúce zoznam prevádzkarní v Juhoafrickej republike schválených na účely dovozu čerstvého mäsa do Spoločenstva (Ú. v. ES L 381, 31.12.1982, s. 28).
      
         (5)  Rozhodnutie Komisie 83/384/EHS z 29. júla 1983 o zozname prevádzkarní v Austrálii schválených na dovoz čerstvého mäsa do Spoločenstva (Ú. v. ES L 222, 13.8.1983, s. 36).
      
         (6)  Rozhodnutie Komisie 83/402/EHS z 29. júla 1983 o zozname prevádzkarní na Novom Zélande schválených pre dovoz čerstvého mäsa do Spoločenstva (Ú. v. ES L 233, 24.8.1983, s. 24).
      
         (7)  Rozhodnutie Komisie 83/423/EHS z 29. júla 1983 o zozname prevádzkarní v Paraguajskej republike schválených na účely dovozu čerstvého mäsa do Spoločenstva (Ú. v. ES L 238, 27.8.1983, s. 39).
      
         (8)  Rozhodnutie Komisie 84/24/EHS z 23. decembra 1983 o zozname zariadení na Islande schválených na účely dovozu čerstvého mäsa do Spoločenstva (Ú. v. ES L 20, 25.1.1984, s. 21).
      
         (9)  Rozhodnutie Komisie 85/539/EHS z 29. novembra 1985 o zozname podnikov v Grónsku schválených pre dovoz čerstvého mäsa do Spoločenstva (Ú. v. ES L 334, 12.12.1985, s. 25).
      
         (10)  Rozhodnutie Komisie 86/65/EHS z 13. februára 1986 o zozname podnikov v Maroku schválených pre dovoz čerstvého mäsa do Spoločenstva (Ú. v. ES L 72, 15.3.1986, s. 40).
      
         (11)  Rozhodnutie Komisie 86/414/EHS z 31. júla 1986 o zozname podnikov v Argentíne schválených na dovoz mäsových výrobkov do Spoločenstva (Ú. v. ES L 237, 23.8.1986, s. 36).
      
         (12)  Rozhodnutie Komisie 86/473/EHS z 10. septembra 1986 o zozname podnikov v Uruguaji schválených na dovoz mäsových výrobkov do Spoločenstva (Ú. v. ES L 279, 30.9.1986, s. 53).
      
         (13)  Rozhodnutie Komisie 87/119/EHS z 13. januára 1987 o zozname prevádzkarní v Brazílii schválených na účely dovozu mäsových výrobkov do Spoločenstva (Ú. v. ES L 49, 18.2.1987, s. 37).
      
         (14)  Rozhodnutie Komisie 87/124/EHS z 19. januára 1987 o zozname zariadení v Čile schválených pre dovoz čerstvého mäsa do Spoločenstva (Ú. v. ES L 51, 20.2.1987, s. 41).
      
         (15)  Rozhodnutie Komisie 87/257/EHS z 28. apríla 1987 o zozname zariadení v Spojených štátoch amerických, schválených na účel dovozu čerstvého mäsa do Spoločenstva (Ú. v. ES L 121, 9.5.1987, s. 46).
      
         (16)  Rozhodnutie Komisie 87/258/EHS z 28. apríla 1987 o zozname zariadení v Kanade schválených na účel dovozu čerstvého mäsa do Spoločenstva (Ú. v. ES L 121, 9.5.1987, s. 50).
      
         (17)  Rozhodnutie Komisie 87/424/EHS zo 14. júla 1987 o zozname zariadení v Spojených štátoch mexických schválených pre dovoz čerstvého mäsa do Spoločenstva (Ú. v. ES L 228, 15.8.1987, s. 43).
      
         (18)  Rozhodnutie Komisie K(89) 1686 z 2. októbra 1989 o zozname prevádzkarní v Svazijsku schválených na účely dovozu čerstvého mäsa do Spoločenstva (Ú. v. ES C 252, 5.10.1989, s. 4).
      
         (19)  Rozhodnutie Komisie 90/165/EHS z 28. marca 1990 o zozname prevádzkarní na Madagaskare, schválených na účely dovozu čerstvého mäsa do Spoločenstva (Ú. v. ES L 91, 6.4.1990, s. 34).
      
         (20)  Rozhodnutie Komisie 90/432/EHS z 30. júla 1990 o zozname podnikov v Namíbii schválených pre dovoz čerstvého mäsa do Spoločenstva (Ú. v. ES L 223, 18.8.1990, s. 19).
      
         (21)  Rozhodnutie Komisie 93/26/EHS z 11. decembra 1992 o zozname podnikov v Chorvátskej republike schválených pre dovoz čerstvého mäsa do Spoločenstva (Ú. v. ES L 16, 25.1.1993, s. 24).
      
         (22)  Rozhodnutie Komisie 94/40/ES z 25. januára 1994 o zozname zariadení v Zimbabwe schválených pre dovoz mäsových výrobkov do Spoločenstva (Ú. v. ES L 22, 27.1.1994, s. 50).
      
         (23)  Rozhodnutie Komisie 94/465/ES z 12. júla 1994 o zozname zariadení v Botswane schválených pre dovoz mäsových výrobkov do Spoločenstva (Ú. v. ES L 190, 26.7.1994, s. 25).
      
         (24)  Rozhodnutie Komisie 95/45/ES z 20. februára 1995 o zozname prevádzkarní v bývalej Juhoslovanskej republike Macedónsko schválených na účely dovozu čerstvého mäsa do Spoločenstva (Ú. v. ES L 51, 8.3.1995, s. 13).
      
         (25)  Rozhodnutie Komisie 95/427/ES zo 16. októbra 1995 o zozname podnikov v Namíbijskej republike schválených pre dovoz mäsových výrobkov do Spoločenstva (Ú. v. ES L 254, 24.10.1995, s. 28).
      
         (26)  Rozhodnutie Komisie K(95) 2899 z 30. novembra 1995 o zozname podnikov v Botswane schválených na účely dovozu čerstvého mäsa do Spoločenstva (Ú. v. ES C 338, 16.12.1995, s. 3).
      
         (27)  Rozhodnutie Komisie 97/4/ES z 12. decembra 1996 zriaďujúce predbežné zoznamy prevádzkarní tretej krajiny, z ktorých členské štáty povoľujú dovozy čerstvého hydinového mäsa (Ú. v. ES L 2, 4.1.1997, s. 6).
      
         (28)  Rozhodnutie Komisie 97/252/ES z 25. marca 1997, ktorým sa navrhujú dočasné zoznamy prevádzkarní tretích krajín, z ktorých členské štáty povoľujú dovozy mlieka a mliečnych výrobkov určených na ľudskú spotrebu (Ú. v. ES L 101, 18.4.1997, s. 46).
      
         (29)  Rozhodnutie Komisie 97/365/ES z 26. marca 1997 zriaďujúce predbežné zoznamy prevádzkarní tretej krajiny, z ktorých členské štáty povolia dovozy výrobkov pripravených z mäsa hovädzieho dobytka, ošípaných, zvierat koňovitých, oviec a kôz (Ú. v. ES L 154, 12.6.1997, s. 41).
      
         (30)  Rozhodnutie Komisie 97/467/ES zo 7. júla 1997 zriaďujúce predbežné zoznamy prevádzkarní tretej krajiny, z ktorých členské štáty povoľujú dovozy králičieho mäsa a zveriny z farmových chovov (Ú. v. ES L 199, 26.7.1997, s. 57).
      
         (31)  Rozhodnutie Komisie 97/468/ES zo 7. júla 1997 o ustanovení predbežných zoznamov zariadení tretích krajín, z ktorých členské štáty povoľujú dovoz mäsa z voľne žijúcej zveri (Ú. v. ES L 199, 26.7.1997, s. 62).
      
         (32)  Rozhodnutie Komisie 97/569/ES zo 16. júla 1997 stanovujúce dočasné zoznamy prevádzkarní tretích krajín, z ktorých členské štáty povoľujú dovoz mäsových výrobkov (Ú. v. ES L 234, 26.8.1997, s. 16).
      
         (33)  Rozhodnutie Komisie 98/8/ES zo 16. decembra 1997 o zozname podnikov Federálnej republiky Juhoslávia schválených na účely dovozu čerstvého mäsa do Spoločenstva (Ú. v. ES L 2, 6.1.1998, s. 12).
      
         (34)  Rozhodnutie Komisie 98/10/ES zo 16. decembra 1997, ktorým sa vytvárajú predbežné zoznamy podnikov tretích krajín, z ktorých členské štáty schvaľujú dovoz produktov, pripravených z mäsa hovädzieho dobytka, ošípaných, domácich nepárnokopytníkov, oviec a kôz (Ú. v. ES L 3, 7.1.1998, s. 14).
      
         (35)  Rozhodnutie Komisie 1999/120/ES z 27. januára 1999, ktorým sa ustanovujú predbežné zoznamy zariadení tretích krajín, z ktorých členské štáty povoľujú dovoz čriev zvierat (Ú. v. ES L 36, 10.2.1999, s. 21).
      
         (36)  Rozhodnutie Komisie 1999/710/ES z 15. októbra 1999, ktorým sa zostavujú predbežné zoznamy prevádzkarní tretej krajiny, z ktorej členské štáty povoľujú dovozy mletého mäsa a mäsových prípravkov (Ú. v. ES L 281, 4.11.1999, s. 82).
      
         (37)  Rozhodnutie Komisie 2001/556/ES z 11. júla 2001 zriaďujúce predbežné zoznamy prevádzkarní tretích krajín, z ktorých členské štáty povolia dovozy želatíny určenej na ľudskú spotrebu (Ú. v. ES L 200, 25.7.2001, s. 23).
      
         (38)  Rozhodnutie Komisie 2002/987/ES z 13. decembra 2002 o zozname zariadení schválených na Falklandských ostrovoch na účely dovozu čerstvého mäsa do Spoločenstva (Ú. v. ES L 344, 19.12.2002, s. 39).
      
         (39)  Rozhodnutie Komisie 2003/689/ES z 2. októbra 2003 o zozname podnikov v Estónsku schválených na účely dovozu čerstvého mäsa do Spoločenstva (Ú. v. EÚ L 251, 3.10.2003, s. 21).
      
         (40)  Rozhodnutie Komisie 2004/229/ES z 5. marca 2004 o zozname podnikov v Lotyšsku schválených na účely dovozu čerstvého mäsa do Spoločenstva (Ú. v. EÚ L 70, 9.3.2004, s. 39).
      
         (41)  Rozhodnutie Komisie 2004/628/ES z 2. septembra 2004 o zozname podnikov v Novej Kaledónii, ktorým môžu členské štáty povoliť dovoz čerstvého mäsa do Spoločenstva(Ú. v. EÚ L 284, 3.9.2004, s. 4).